31.5.2023 г.
BG
Официален вестник на Европейския съюз
L 141/65
5) При получаване на искане от даден компетентен орган за GOVSATCOM за отмяна на услуга центърът за GOVSATCOM освобождава ресурсите, които са били разпределени за предоставянето на услугата, и ги предоставя на разположение на базата.
Участникът може да получи възстановяване на платежните единици, използвани за компенсиране на ресурсите, съгласно реда и условията, договорени с доставчика на ресурсите.
Член 11 Разрешаване на конфликти 1) Разрешаването на конфликти се задейства от центъра за GOVSATCOM с цел разрешаване на конфликти между искания с различни оценки за приоритет, както е посочено в член 9, параграф 2.
2) Ако искане за услуга с висок приоритет е в конфликт с едно или повече искания за услуги с нисък приоритет и при условие че изключването на искания за услуги с нисък приоритет ще освободи достатъчно ресурси, които да съответстват на искането за услуга с висок приоритет, съответните искания за услуги с нисък приоритет се определят за изключване поради отдаване на приоритет и съответните варианти на услугата се включват в предложението за услуга.
В зависимост от класирането на вариантите на услугата и наличието на платежни единици, съответното(ите) искане(ия) за услуга с нисък приоритет се отхвърля(т) и свързаната(ите) с него(тях) активна(и) услуга(и) се изключва(т) поради отдаване на приоритет.
Компетентния орган за GOVSATCOM, чиято(чиито) услуга(и) ще бъде(ат) изключена(и) поради отдаване на приоритет, бива (т) уведомен(и) за изключването поради отдаване на приоритет във възможно най-кратък срок след вземането на решението за изключване поради отдаване на приоритет.
Стойността на изключената поради отдаване на приоритет услуга за времето, през което услугата няма да бъде на разположение заради изключване поради отдаване на приоритет, се връща в сметката на съответния участник и участникът бива уведомен за това.
3) В случай че при прилагането на процедурата по параграф 2 не бъдат установени съответстващи ресурси, центърът GOVSATCOM извършва съгласуване на искането за услуга с висок приоритет с ресурсите от резерва за кризи, който е част от базата.
Ако бъдат установени съответстващи и разполагаеми ресурси, съответните варианти на услугата се включват в предложението за услуга.
4) В случай на недостатъчно ресурси от доставчиците на ресурси за предоставянето на исканите услуги, посочени в член 6, механизмът за разрешаване на конфликти се основава на приоритетите на исканията за услуги.
Когато искания за услуги с еднакъв приоритет са в конфликт, приоритет се дава на искането за услуга, представляващо продължение на услуга, която вече е предоставена на подалия искането участник в края на предишния ППБ, когато това е приложимо.
Когато искания за услуги с еднакъв приоритет са в конфликт и никоя от тях не представлява продължение на вече предоставена услуга на подалия искането участник, центърът за GOVSATCOM сравнява стойностите на конфликтните услуги като процент от дела на съответния участник и дава приоритет на искането за услуга, съответстващо на по-високия процент.
Член 12 Влизане в сила Настоящото решение влиза в сила в деня след датата на публикуването му в Официален вестник на Европейския съюз.
Съставено в Брюксел на 30 май 2023 година.
За Комисията Председател Ursula VON DER LEYEN